Nisar Bazmi

Nisar Bazmi (1925, Mumbai – 22. maaliskuuta 2007, Karachi) oli pakistanilainen säveltäjä.

Vaikka perheellä ei ollut musikaalista taustaa, Bazmin lahjakkuus havaittiin ja hän sai 13-vuotiaasta opetusta Khan Saheb Aman Ali Khanilta. Hän herätti myöhemmin All India Radion mielenkiinnon. 

Bazmi eteni urallaan ja sävelsi musiikin kymmeniin elokuviin. Hän sävelsi useita hittejä Runa Lailalle, Ahmed Rushdille, Noor Jehanille ja Mehdi Hassanille. Hän voitti saavutuksistaan lukuisia Nigar-palkintoja.

Nisar Bazmi kuoli 82-vuotiaana Aga Khanin yliopistosairaalassa, johon hän oli joutunut kärsittyään munuais- ja sydänvaivoista.

Lähteet 

Pakistanilaiset muusikot